बि टि सि नि गाहाय मावफुंगिरि प्रमद बर बिथाङा मैया चिरां जिला नि काजलगांव नि जोहोलाव सोमब्ला बसुमतारि देहाफाहामसालियाव हरखाब दावबायफैदोंमोन। साननै सिगाङाव(18 दिसेम्बर) बिथाङा कक्राझार नि रुपनाथ ब्रह्म देहाफाहामसालियाव बो बेबायदिनो सादेन भिजित खालामदोंमोन। देहाफाहामसालियाव हाबनानै बिथाङा बेरामिफोरजों लोगोसे गुबुन गुबुन बिबान नि सोद्रोमाफोरजों देहाफाहामसालि नि जेंना नि सोमोन्दै सावरायलायो। गथ फोरनि ICU नि ताला खौ सिफायनानै नायबिजिरो। मेसिनफोरा बो बन्ध जाना दं होनना बिथाङा बुङो, लोगोसे माखासे खथाफोरखौ बन्ध खालामना दोननाय नुदों। ई एम रन्जित बसुमतारि बिथाङा बो दंमोन।